2 
Occipitis posterior paries elongatus, perpendicularis, longe altior quam latus. Ossa 
pterygopalatina brevia, parte anteriore valde dilatata, parte posteriore angustata. 
Impressiones supraciliares in osse frontali interdum conspicuae, sed minus quam 
in aliis natatoribus evolutae. Vertebrae colli modice elongatae. Processus earum 
transversi parum fortiter prominentes, sed canalis ab iis formatus in Vertebris 
superioribus et mediis valde elongatus, lateribus acute prominens et processus 
styliformes breves emittens. In anterioribus quinque pectoris vertebris processus 
spinosi inferiores compressi et plus minusve evoluti. Costae latiusculae vel latae. 
Sternum elongato - tetragonum , modice convexum, in parte posteriore plerumque 
truncatum et quovis latere semper excisura satis profunda, elliptica vel ovali, rarius 
in foramen mutata instructum. Pelvis modice elongata atque dilatata , facie superiore 
depressa, lateribus convexo -devexa. Humeri ulna et radio paulo longiores. 
De methodo, qua haecce familia sit dividenda varii auctores varias proposuere 
sententias. Si formarum evolutionem in universum quoad habitum externum obiter 
consideras, cum Linnaeo totam familiam in duo tantum genera distribui posse 
crederes. Singularum autem specierum studio accuratiore non solum ad habitum 
et structuram externam, sed etiam ad anatomiam et praesertim ad vitae genus 
adplicalo cum Brehmio ( Lehrbuch der Natur geschichte aller europdischen 
logei Jen. 1824), Temminckio ( Planches color, n. 406. et Manuel d’Ornith.) 
et Bonapartio (. Annal . d. Ljc. of. New -York T. II. p. 374. sgq.) pro tempore 
quinque evolutionis typos, quos genericos appellarem, inveniri puto, scilicet genus 
Anser, Cygnus, Anas, Fuligula et Mergus; quamvis haud contenderem, hisce 
typis genericis Lamellosodentatarum evolutionis seriem esse exhaustam. Ipsorum 
autem typorum medium sistere videntur Anates, quae genere Fuligula ad Mergos 
transeunt, Cygnorum ope autem ad Anseres tendunt. 
Fuere quidem scriptores Britannici et Germanici, qui longe majorem generum 
numerum exhibuere et imo adeo generibus singulis supra exhibitis vel nonnullis 
eorum inter se conjunctis subfamiliarum notionem tribuerunt. In universum autem, 
etiamsi generibus plurimis, quae proposita sunt, subgenericam dignitatem concedamus, 
